Document ID: /roh_data/filtered/fineweb-2-filterrobots_roh.jsonl.gz/13732

Regenza egipziana è sa retratga
- Sonda, 12.9.2015, 15:43
En l'Egipta è l'entira regenza sa retratga. Quai suenter ch'il minister d'agricultura era vegnì arrestà pervi da renfatschas da corrupziun.
Il president Abdel Fattah al-Sisi haja acceptà la demissiun sco in pledader da ses biro ha communitgà. El pretendia dal primminister vertent Ibrahim Mahlab da s'occupar vinavant cun las fatschentas da la regenza fin ch'ina nova saja furmada. En l'Egipta vegn elegì in nov parlament l'october.
RR novitads 16:00